JUMALARIIK ÄRIMAAILMAS
Sari, kus ettevõtjad räägivad Jumala mõjust nende töös ja elus.
Tahame jõuda Soome ettevõtjate- ja poliitikuteni sõnumiga,
mis muudaks nende elud, tööpaigad ja lõpuks kogu nende maa.
Tahame näha uuenenud Soomet, kelle juhtidest õhkub rahu ja tarkust.
Tahame näha ettevõtteid, mis tuginevad Jumala Sõnale,
et tööpaikades valitseb rõõm, haigused taanduvad
ja Jumala õnnistused saadavad kõiki tegevusi,
et ettevõte oleks edukas ja tooks au Jumalale.
Tere tulemast vaatama saadet "Jumalariik ärimaailmas".
Kohtume täna TV7 tegevjuhi Martti Ojares'ega.
Tere tulemast saatesse, Martti!
Tänan! Rõõm on minupoolne.
Oled tegutsenud ettevõtlusmaailmas mitukümmend aastat.
Sa alustasid oma tööd Rahandusministeeriumis,
töötades seejärel finantsjuhina.
Peale seda liikusid edasi Sanoma OY'sse,
kus töötasid 21. aastat.
Algul finantsdirektorina
ja hiljem tegevdirektori asetäitjana.
2002. a. said presidendilt teenetemärgi
tähendusrikaste sõnumite edastamise eest.
On see kõik alles üks tähelepanuväärne karjäär!
Mis ajendab sind veel endiselt tegema täisajaga tööd?
St minu jaoks otsekui Jumala ütlemist: "Põhikool on nüüd läbitud,
nüüd saan sind lõpuks kasutama hakata."
Selleks kulus 60. aastat põhikooli,
et Jumal saaks hakata mind kasutama,
mis oli kahtlemata suur muutus mu jaoks.
Sa jäid 2003. aastal Sanoma OY'st pensionile.
Vahetult enne seda oli sündinud idee kristlikust telekanalist.
Kust see idee tuli?
Ütleme nii, et selle tegelik algus jääb juba 1991. aastasse,
mil ma usklikuks sain.
See mõte oli mind juba pikemat aega saatnud,
kuid ma ei arvanud tookord, et mina ise selle kanali ellu kutsun.
Kuid Jumal juhtis seda selliselt,
et HTV tegevjuht oli minu kunagine alluv,
kes oli ka tõsimeelne usklik.
Ta ütles mulle, et detsembris läheb üks kaabeltelevisioon pankrotti
ja et kui ma oleks valmis hakkama ise kogu asja juhtima,
siis ta kannaks hoolt selle eest, et mulle see võimalus ka avaneks.
See keeras mu mõtted muidugi pea peale,
sest pidin just jaanuari algusest pensionile jääma.
Nii et mu sees oli palju küsimusi, kas see oleks ikka õige asi teha?
Tegu oli ju totaalse muutusega.
Olin peale pikki tööaastaid jäämas lõpuks ometi pensionile
ja korraga avanes selline võimalus,
mille osas ma endise finantsjuhi- ja tegevdirektori asetäitjana teadsin,
et majanduslikus mõttes oli see täiesti arulalge.
2-3 kuu pärast oleks seda raudselt oodanud ees pankrot,
või see poleks üldsegi käivitunud.
Nii et, see oli ikka väga suur muutus.
Seetõttu hakkasin Jumala käest küsima,
millega üldse tegu
ja millised on Tema plaanid selles loos?
Selleks läks vaid 10 päeva, kuniks Jumal tõi arusaamise,
et see on Tema tahe, et ma millegi sellisega alustaksin.
Sellele järgnes see "nisuiva suremine",
kus inimlikus mõttes polnud muid ressursse
kui vaid mu pensionirahad
ja Soome oli juba tookord muutumas üha enam ilmalikumaks.
Ka poldud tol ajal harjutud annetamistega.
Nii et, kõik need inimlikud mõtted tõusid selle idee vastu.
Kuid siis hakkasin saama erinevaid prohvetlikke sõnumeid.
Jumal läkitas isegi ühe prohveti Brasiiliast.
Nad kõik kinnitasid, et see on Jumala tegu ja asi.
Kuniks ma jõudsin küsimuseni, kas suudan paluda Meie Isa palvet,
kus on öeldud: "Las Sinu tahe sündida."
Mõtlesin, kas suudan seda ikka paluda?
See kõik viis selleni, et pidin mingi hetk murduma.
Mu süda pidi saama murtud
ja ma pidin unustama kõik endised ärimaailma tegevusviisid.
Sind ootas ees õdus pensioniiga.
Unistasid golfi mängimisest, reisimisest jne.
Teil oli abikaasaga erinevaid plaane oma pensioniea sisustamiseks.
Kuid Jumalal olid hoopis teised plaanid.
Mis tunde see teis tekitas?
Peab tõdema tõesti,
et ärkasin mitmeid kordi keset ööd üles ja mõtlesin,
ega ma ometi tõesti kõige rumalamat otsust ole teinud?
Sest kogu projekt kätkes endas nii palju praktilisi küsimusi
ja pealegi ei teadnud ma teletööst mitte kui midagi.
Ma ei teadnud õieti isegi seda, mida sõna "toimetama" tähendab.
Nii et sisuliselt tuli alustada nullist ja väga väheste võimalustega.
Me esimesed filmimised toimusid me enda elutoas
ja tegu oli väga vähesega.
Minu jaoks oli tohutult oluline ka see, et mu naine - Mirja,
kes oli seda kõike kuu-paari jooksul kahtlevalt kõrvalt vaadanud,
sai Jumalalt selle kohta siiski oma ilmutuse,
mispeale ta liitus selle nägemusega ja oli valmis seisma minu kõrval.
See oli ülimalt otsustav faktor,
sest julgen väita, et ükski inimene ei suudaks üksi sellist asja kanda.
Selleks läheb tarvis kahte, kõrvuti seisvat sammast
ja meie puhul on ka nõnda läinud.
Kogesime julgustust mitmel eritasandil,
kui inimesed said kuulda kogu loost.
Kuid samas ka, olles tegutsenud vaid ärimaailmas,
ei tundnud ma üldse kogudusi,
ega teadnud, millest seal räägiti või mida seal tehti.
Seetõttu ootasin vägagi sinisilmselt nende poolset toetust,
sest kui varasemalt polnud olnud võimalust
näidata teles kristlikke saateid,
siis arvasin, et kristliku telekanali sünni tõttu
hakkab tulema kristlikke saateid siit ja sealt nurgast,
mida eetrisse lasta.
Kuid see ei läinudki nii.
Pigem võeti väga kahtlustav hoiak,
arvates, et kanal näitab kõikvõimalikke Ameerika saateid
ja muud hullumeelset värki.
Nii et, see oli algul üsna heidutav kogu selle loo käivitamisel.
Kuid ometi alustasite 2003. a. tasapisi oma tegevust,
tehes seda algul väikesest stuudiost Pasilas.
Ja siis 2007. a. kolisite peamajja Sörnäinenis.
Kogu te tegevus on kasvanud meeletu kiirusega.
TV7 on lisaks Soomele nähtav ka Eestis ja Rootsis
ning seda ka interneti kaudu.
Lisaks sellele on TV7'l oma toimetus Jeruusalemmas.
Teil on 70 palgalist
ja TV7 on tasuta nähtav ööpäevaringselt.
Kuidas te kogu seda tegevust rahastate?
Sellele on väga lihtne vastata.
95% kõigist sissetulevatest rahavoogudest
on inimeste annetused.
Olgu selleks siis 5 või 500 eurot ja kõik muu, mis sinna vahele jääb.
Vahel võib tulla ka suuremaid annetusi.
Nii et, see on see, kust me raha tuleb.
Algul liikusid mõtted ikka selles suunas,
et saada tuge firmadelt,
suuremate annetuste või isegi päranduste kaudu.
Kuid see pole Jumala plaan.
Jumal tahab kinkida meile paljusid eestpalvetajaid
ja need, kes meile annetavad, need ka palvetavad meie eest.
Sest palve on kui võti kõigele, mida sa Jumalariigis teed.
Nii oleme ka mõistnud, et see on Jumala plaan
ja see ei sõltu kuidagi välistest olukordadest.
Kui mõelda 2003. aastale, mil me alustasime,
siis selle aja peale on olnud mitmeidki majanduslangusi.
Kuid TV7 on liikunud ainuüksi ülesmäge,
omamata vähimaidki märke majanduslangustest.
Näiteks 2015. a. oli paljude jaoks aeg,
kus neile annetatavad summad kahanesid.
TV7 annetused tõusid aga 10%.
Ehk siis Jumal on koondanud oma armee,
kes palvetab ja annetab ning see kasvab pidevalt.
Mida enam inimesed tunnevad rõõmu evangeeliumi jagamisest,
seda vähem on nad valmis loobuma annetamisest,
isegi, kui nende sissetulekud pisut kahanevad.
Sest nad hindavad seda tööd.
Ehk siis me kõik võime olla kaasatud sellesse töösse?
Absoluutselt.
Meil on oma 15 000 annetajat,
kes suuremal või vähemal määral annetavad me töö jaoks.
Kuid, kui alles rajasite TV7't, siis teile öeldi,
et rahastuse leidmine saab olema väga raske.
Nii oled ka öelnud oma raamatus "Jumala seitsmes ime",
mis räägib TV7 sünnist,
et rahastamise küsimus ongi tõesti olnud raske
ja mitte ainult raske, aga lausa võimatu.
"Kuid me pole kunagi teinud seda tööd
majanduselu reaalsusele tuginedes."
Mida sa selle all silmas pead?
Seda, et ma võin küll mõjutada rahade liikumist ja kogu TV7 tegevust,
kuid ma ei saa kuidagimoodi mõjutada annetusi ja annetajate otsuseid.
Või kui, siis ainult selle läbi, et hüüan Jumala poole,
kes mind siis kuuleb.
Olen ise mõelnud alati nii,
et kui Jumal avab mõne ukse, siis keegi ei saa seda ka sulgeda
ja Ta viib selle töö lõpuni,
mõjutades olukordi selliselt, et Tema plaan võiks täituda.
Küsimus vaid on selles,
kas ma usun, et Jumal ise on selle kõik käivitanud
ja kas ma usun, et Jumal viib selle töö lõpuni?
Ja kas ma oskan kuulda Jumala Püha Vaimu häält selliselt,
et langetada õigeid otsuseid õigel ajal?
See kõik aga viibki me järgmise küsimuseni,
ehk siis - kuidas ühildada usk ja äri?
Kuna mainisid sõna "usk",
siis Piiblis on öeldud,
et usk tuleb kuuldust ja kuuldu Jumala Sõnast.
Enne 1991. aastat, kui olin vaid nö nimekristlane,
siis ma poleks millegi sellise peale isegi osanud mõelda.
Ehk siis, inimene peab kogema uussündi,
et saada ka päriselt usklikuks.
Sest kui inimene sünnib vaimses mõttes uuesti,
saab temast ka uus loodu.
Ta silmad avanevad nägema üht teist reaalsust,
milles liikuda ja millele toetuda.
Kui ma 1991. a. juunis usklikuks sain,
siis see oli mu elus totaalseks pöördepunktiks.
Olin tol ajal tegevdirektor ja mul oli veel 11 aastat tööelu ees,
nii et inimlikus mõttes jäi mu töö samaks.
Kuid mu suhtumine muutus ja ma sain ühenduse Jumalaga,
läbi mille Ta andis mulle ka tarkust teha ärimaailmas õigeid valikuid.
Nägid sa ka Jumalat tegutsemas seal ilmalikus sfääris?
Jumal tegutseb salapärastel viisidel
ja ma usun, et Ta oli olnud minuga juba enne seda 1991. a. pöördumist.
Lihtsalt mina ei teadnud ega mõistnud seda.
Näen seda alles tagantjärgi vaadates, kuidas Jumal on koguaeg juhtinud.
Nii et, Jumal on armuline nendegi suhtes,
kes Teda veel ei tunne.
Kuid kui inimene õpib Teda tundma, siis see avab veel hoopis uued sfäärid
muutes inimese maailma.
Ärimaailmas aga on kõik tundmatu.
Ma ju isegi ei tea,
kas ma enam homme elangi või mitte?
Inimlikult siis ma ei tea seda.
Seetõttu ka,
kui ärimaailmas langetatakse investeerimisotsuseid,
siis me ju ei tea, mis saab Euroopas või Ameerikas juhtuma.
Me ei tea, milline saab olema majanduslik olukord
ja kas tuleb ka sõdasid või mitte.
Ja ometi tuleb ärimaailmas
teha 20-30 aastat etteulatuvaid investeerimisplaane.
Olukorras, kui me tegelikult ei tea, mis saab sündima?
Samas tuleb Jumal mängu,
kui Tema lapsed selles olukorras abi paluvad.
Jumal annab tarkust ja nõu.
Mul on selle 11 aasta kohta, mil ma finantsdirektor olin,
palju näiteid selle kohta, mida olen nüüd tagantjärgi mõistnud.
No too mõni näide.
Meil oli Kymenlaaksos lehekontsern, kuhu alla kuulusid erinevad ajalehed,
mis ilmusid Kouvolast kuni Imatrani välja.
Olin tol ajal juhatuse esimees,
kui 1991. a. tabas Soomet majanduslangus
ja paar devalvatsiooni.
Soome seis oli väga nadi ja töötus kasvas tohutu kiirusega.
Olime investeerinud ühte trükiettevõttesse,
mis ühtpidi ju tundus täisrumalusena, kuna oli ju majanduslangus
ja trükiväljaannete müük ning levik langesid.
See kõik pani mind hüüdma Jumala poole, et Ta aitaks,
sest mul polnud aimugi, mida teha.
Püüdsin teha erinevaid asju, kuid Jumal ei avanud mingeid uksi.
Kuniks möödus paar aastat,
mil 1993. a. juunis tuli Venemaalt tohutult suur tellimus.
Kouvolast viidi Moskvasse 60 rekka jagu lehti
ja kogu see lugu kestis u. 6 aastat.
Nii et, selle ajaga tuli kapaga raha sisse.
See oli tohutu edulugu, mille kaudu mõistsin,
mida kõike Jumal võib teha, kui vaid Tema peale loota.
Kui minna pisut tagasi ajaloo juurde, siis sa oled pärit usklikust perest.
Samas polnud sul aastakümneid isiklikku suhet Jumalaga.
Oled öelnud,
et oma karjääri tipphetkedel olid sul samad väärtushinnangud
nagu ärimaailmas tervikuna.
Ehk siis - raha kokkuajamine ja vabameelsus.
Kuidas sinust lõpuks siiski usklik sai?
See periood sai alguse 80'ndate lõpus,
u. 1988. aastal,
ehk siis tegu oli 3-aastase perioodiga.
Inimlikult oli mul kõik väga hästi.
Raha oli, karjäär edenes hästi
ja muudes eluvaldkondades oli ka kõik hästi.
Kuid samas kogesin hinges suurt tühjust.
Tundsin, et sellisel elul pole mingit mõtet,
kus oled koguaeg kui orav rattas,
kuniks üks päev jääd pensionile ja mingi hetk lähed maamulda.
Nii et taolisi mõtteid hakkas tulema üha enam ja enam.
Samas tekkis kui üks võitlus,
kus mõistus ütles, et mingeid muutusi ei tohi teha.
Kuid vaim kiskus hoopis teises suunas.
Taoline võitlus kestis 3. aastat, kuniks tundsin, et ma lähen lõhki.
Teadsin, et pean valima teise tee,
ehk siis unustama Jumala plaanid ja jätkama endistviisi.
Kuid samas tuli siiski päev, kus langesin põlvili maha
ja hüüdsin Jumala poole:
"Jumal, kui oled tõesti olemas, siis palun tule mu ellu."
Kogu mu ihusse voolas midagi täiesti uut
ja ma mäletan seda endiselt,
isegi, et sellest on juba palju aega möödas.
Üle 20 aasta.
Kuid mu esimene armastus Jumala vastu on alles,
ilma milleta poleks sündinud ka TV7't.
Ometi kogesid juba aastaid enne usklikuks saamist
teatud otsimise aega?
Kogesin tõesti.
Mu kaks vanemat last käisid leerikoolis,
saades seal usklikeks,
mis tingis selle, et me peres oli juba rohkem inimesi,
kes olid usuasjade osas positiivselt häälestatud.
Nii et, see avaldas mulle ka mingil määral mõju,
kuigi lõppeks oli siiski tegu Jumala tööga,
kuna mu igatsus Tema järgi üha kasvas ja kasvas
ja samas see teadmine, et mingi hetk tuleb teha valik.
Selleks kõigeks kulus 3 aastat.
Kuulasid neil otsinguaegadel ka jumalateenistusi,
kuid samas oled öelnud,
et need ei avaldanud sulle just eriti positiivset mõju.
Mis mõttes?
Ma kuulasin jah pühapäevaõhtuseid jumalateenistusi.
Olen tagantjärgi mõelnud, et tol ajal kanti paar korda aastas üle
ka vabakirikute jumalateenistusi,
kus jagati tunnistusi sellest, mida Jumal oli teinud.
Need avaldasid mulle mõju ja jäid otsekui mu sisse.
Kuid mingil hetkel muutusid need jutlused
nii vabameelseteks
ja ma tajusin korraga, et need ei kõneta mind enam.
Ja mu süda ühtpidi kui paadus nende sõnumite suhtes,
sest ma kogesin, et need ei toida mind kuidagimoodi.
Oled hoidnud seda kogemust meeles, planeerides ka TV7 kanali sisu.
Milline on te visioon?
Me visioon tuli ilmsiks 18.05.2003. a.,
mil tõusime esimest korda avalikkuse teadvusesse.
MTV3 oli saanud vihjeid selle kohta,
et oleme planeerimas kristlikku telekanalit.
Olime omadega alles nii algjärgus,
et ma poleks soovinud mingit avalikku tähelepanu.
Kuid nad ütlesid,
et teevad meist nii või teisiti õhtustesse uudistesse loo -
ütlen ma siis sõna sekka, või mitte.
Kutsusin nad siis k 11'ks golfiväljakule, kus olin mängimas,
et vastata nende küsimustele.
Nad tulidki sinna kohale.
Õhtul oli k 19.00 uudistes uudisnupuke kristliku telekanali kohta.
Seal kõlasid ka nende küsimused
ja kui jõuti selleni, mis saab olema uue telekanali sisu,
siis usun, et mu antud vastus oli igati Pühast Vaimust,
sest ma ütlesin: "Kõik taandub sellele, et Jeesus Kristus on Issand."
Ma ei öelnud muud midagi sisu kohta, sest see ongi kogu loo sisu
ja sellest sai ka k 22.00 uudiste üks pealkirju.
Nii see lihtsalt tuli mu seest,
kuid kõik taandubki sellele, et Jeesus Kristus on Issand.
Kogu meie tegevuse aluseks on Piibel
ja ankruks Jeesus Kristus.
See on see, mis on kõigi me saadete tuum.
Me ei püüa leida kõigipoolset tunnustust,
vaid me tegutseme nende arusaamade põhjal,
mida Püha Vaim meile annab.
10. jaanuaril, 2003. a.
sain esimese prohveteeringu ühelt jumalasulaselt,
kellel olin palunud palvetada kogu TV7 sünni pärast.
Seda ka lootuses, et ehk Jumal ütleb midagi ta kaudu,
kuid Jumal ei öelnud selle 3 nädala jooksul midagi.
Olin juba peaaegu lõpetamas me kõnet,
kui Jumal hakkas korraga rääkima, tuues esile oma prohvetliku sõna.
Üks keskne mõte, mis sealt läbi jooksis, oli:
"Küsi kõike vaid minu ja mitte inimeste käest."
See oli see kõige esimene juhtnöör - küsida Jumala käest palves
ja mitte kuulata kedagi teist.
See on see juhtnöör, mille põhjal olen 12 aastat tegutsenud
ja usun, et see kehtib endiselt.
Millist vilja kogu TV7 töö on kandnud?
Meil on igakuiselt 200 000 regulaarset vaatajat,
mis on päris suur hulk inimesi.
Eks me saa igasugu tagasisidet - inimesed saavad usklikuks või terveks.
Palju erinevaid juhtumisi.
Tooksin siinkohal ühe näite,
kuigi näiteid jaguks kasvõi mitme päeva jagu.
Kuid Lõuna-Soomes oli üks nooremapoolsem naisterahvas,
kes oli otsustanud, et hüppab tol õhtul rekka ette
ja lõpetab selliselt oma elu.
Taolisi juhtumeid, kus inimesid nii teevadki,
on Soomes palju.
Kuid enne minekule asumist avas ta veel siiski korra teleka,
hakates plõksima erinevate kanalite vahel.
Ta jõudis TV7 kanalini,
millest ta varasemalt oli alati kiiresti üle liikunud,
kuid Jumal korraldas selle kuidagi nii,
et meil oli just eetris otse-eetri palvesaade.
Üks stuudios olev palvetaja sai Jumalalt tunnetusesõna
ja ütles just sel samal hetkel, kui see naine TV7 kanalile jõudis:
"Keegi vaatajaist plaanib just praegu enesetappu"
ja siis see inimene lisas veel juurde, mida Jumalal oli öelda.
Naine, kes polnud kunagi varem tahtnud TV7't vaadata,
istus too õhtu 4 tundi teleka ees.
Ta sai usklikuks ja ta ei hüpanud rekka ette.
Milline väärtus kasvõi selle ühe inimese näitel,
kes sai päästetud!
Taolisi näiteid on palju,
kuidas Jumal on televiisori kaudu tervendanud ja päästnud
ning paljud inimesed enam muid kanaleid ei vaatagi
kui vaid TV7't.
Sest teistelt kanalitelt ei tule midagi nii head.
Millised on te tuleviku visioonid ja plaanid oma tegevuse suhtes?
Me ühtpidi ei tee suuremaid plaane, kui vaid üks samm korraga.
Me järgmine laienemine on plaanis venekeelse kanali avamise kaudu.
Vene keel on 270. miljoni inimese emakeeleks
ja me tahame interneti kaudu viia evangeeliumi ka nendeni.
Seegi otsus sündis ühel novembrikuu hommikul,
kui olin kõik me pangaasjad üle vaadanud.
See ei tulnud mingi selge ja konkreetse käsuna,
vaid ma kogesin korraga, kuidas Jumal ütles,
et nüüd on aeg alustada selle venekeelse kanaliga.
Jagasin sellest ka Mirjaga, kes oli kohe nõus
ja siis oli selge, et seal pole enam midagi mõelda.
Sest kui Jumal räägib, võid ka loota selle peale.
Oluline on vaid see, et oled harjunud suhtlema Jumalaga,
nii et sa tajud ära Püha Vaimu töö ja väe enda sees
ja tead, et nüüd on aeg liikuda.
Sest eks hingevaenlane püüa ka tuua oma vastuolulisi mõtteid.
Nii et, nii need asjad liiguvad.
Sa tegeled sellega, mis sulle praegu antud
ja laiened siis, kui selleks märku antakse.
Küll aga pean tõdema, et 2004. a. kevadel,
mil TV7 oli 4 kuud tegutsenud,
sain ühelt Ameerika tunnustatud jumalasulaselt
prohvetliku sõna, mis tundus täitsa võimatuna.
Ta nägi mind seal istumas ja ütles:
"Töö, mida oled tegemas - Soome on sellele vaid kui uksematiks,
sest sinu tegevusvaldkonnaks on kogu maailm."
Samas mul polnud aimugi, kui kauaks me kanalit üldse on.
Kuid see sõna on olnud koguaeg kui taustaks meile,
olles täielikult üleloomulik.
Ta ütles veel ka seda:
"Sa saad lõpuks seisma ka kõigi vaenlaste keskel."
Tajusin hoobilt, et jutt käib moslemitest
ja arvasin miskipärast, et selleks kohaks on Pariis.
Ei tea isegi, miks.
Täna aga tean, et selleks on Jeruusalemm,
sest see on see koht,
kus kõik need asjad veel lõpuaegadel sünnivad.
Jumal ütles selles prohveteeringus:
"Kui sina lähed, siis ma olen koos sinuga.
Nii et ära karda!"
See on see imeline osa, mida Jumalalt saada,
et sa ei pea tegutsema hirmust lähtuvalt,
minnes Iisraeli ja vaadates, mis seal kõik toimub,
vaid me võime astuda julgelt välja, kuna Tema on koos meiega.
Kogu teie tegevusest on näha, et Jumal on seda juhtimas.
Milline võiks Soome välja näha,
kui kõik teisedki ettevõtted tegutseksid sellest lähtuvalt?
Usun, et Jumalale on meelepärane, kui inimesed küsivad Temalt nõu.
Puudutagu see ükskõik, milliseid eluvaldkondi.
Kuid mis puutub ettevõtlusmaailma ja ettevõtete juhtimisse,
kus seistakse pidevalt silmitsi tundmatu tulevikuga,
siis see on eriti see koht, kus Jumal saab aidata,
sest Tema teab kõike kuni aegade lõpuni
ja sealt edasigi veel, sest Tema teab kõike.
Seetõttu ka, miks ei võiks ettevõtete juhid
võtta vastu seda andi ja tarkust,
mille Jumal on iga ettevõtte jaoks valmis pannud.
See ei maksa midagi,
kuid toob kaasa tohutu rõõmu ja hingamise.
Ja samas ka tõelise edu.
Just nii.
On ju Piibliski öeldud, et Jumal on imeline nõuandja.
See on lausa Ta nimi ja see on midagi väga erilist.
Mida tahaksid veel lõpetuseks öelda neile ärimeestele- ja naistele,
kes just praegu seda saadet vaatavad?
Tahaksin julgustada neid.
Julgustada ja öelda:
uskuge, et Piibel ja Jumal vastavad tõele
ja et Ta on hea Jumal.
Ta soovib meile alati vaid parimat.
Ja ükskõik, kui patused me ka poleks, siis Jeesus on surnud meie eest
ja kinkinud meile igavese elu lootuse.
Sest see maine elu siin on vaid ettevalmistus igavikuks.
Seetõttu ka, kui on soov kogeda rõõmu ja rahu,
siis võin küll peale 20. aastat usklik olemist öelda,
et ma ei vahetaks ühtainustki päeva sellest.
Selle peale ütleme: "Aamen."
Aitäh selle intervjuu eest, Martti Ojares!
Tänan!
Tõlge: Anne-Ly Raukas